Kodin Kuvalehti – Blogit | Elämää Siskolassa – 1. Joulukuuta - tonttutiimi esittäytyy
klo 19:16 | 1.12.2017
Joko siellä on intoa puhkuen auottu ensimmäinen joulukalenterin luukku? Tänä aamuna ei ollut minkäänlaisia vaikeuksia saada lapsia ylös sängystä, sillä joulukuun ensimmäistä on odotettu melkein yhtä paljon kuin itse joulun tuloa. Meillä joulukalenterina toimii pieniä paketteja toimittava tonttu. Nyt esittelenkin teille meidän suvun joulukalenteritontut: Tiinan, Tyynen ja Toinin. Siskoja keskenään, kuinkas muutoinkaan, kun Siskolassa ollaan!
Tässä tontuista vanhin ja viisain. Perinteikäs Pappilan kotitonttu Tiina, joka vintin perukoilta heräteltiin joululaulun voimin.
Siskolan kotitonttu Tyyne sai täksi jouluksi astetta järeämmän tonttuoven. Ei mikään kevytrakenteinen ovi vaan vankkaa kakkosnelosta akkuporakoneen, sahan ja vasaran voimalla nikkaroituna. Tyyne-tonttu suorittaa tärkeää tarkkailutehtävää ympärivuotisesti Siskolan keittiön yläkaapissa.
Suvun nuorin tulokas on villikko, hyväntahtoinen hymykuoppainen Toini-tonttu.
Jee, tästä se nyt alkaa, vuoden ehdottomasti parhaan juhlan odottominen! Ihan kuin tilauksesta luontokin oli päättänyt järjestää jouluisen postikorttimaiseman ja valkoisen lumipeitteen.
Nämä mustkkaiset marmeladikarkit sopivat hyvin vaikka itsenäisyyspäivän kahvipöytään. Valmistaminen on helppoa ja lyövät mennen tullen kaupan marmeladikarkit (tai no onko vihreitä kuulia voittanutta..)
mustikkaiset marmeladikarkit:
300 g mustikkamarmeladia
240 g sokeria + sokeri karkkien pinnalle
Sekoita kulhossa puolet mehusta ja liivatejauhe. Laita loppu mehu ja sitruunamehu kattilaan sokerin kanssa ja keitä kunnes sokeri on kunnolla sulanut. Sekoita joukkoon mustikkamarmeladi ja keitä tasaiseksi siirapiksi. Lisää sekoittaen joukkoon liivatejauhe-mehuseos. Varmista, että seos on tasainen. Kaada seos leivinpaperin päälle vuokaan ja nosta jääkaappiin jähmttymään noin neljäksi tunniksi. Leikkaa jähmettynyt marmeladi paloiksi ja pyörittele sokerissa. Jos joitakin marmeladikarkkeja jää jäljellä maisteluilta, karkit säilyvät rasiassa jääkaapissa.
klo 15:52 | 26.11.2017
Tänä viikonloppuna se iski oikein kunnolla. Se lämmitti, kutkutti, rauhoitti, inspiroi. Se sai juomaan lasitolkulla glögiä, maistelemaan pipareita ja selailemaan joululehtiä. Vaihdoin jouluverhot ja kuuntelin joululauluja. Sytytin lumiselle pihalle lyhtyjä. Taisi tuolla Siskolan pihalla yksi tonttukin kurkistaa..
..joulumieli.. ihanaa!
Tässä on luottoreseptini feta-kasvispasta. Jos syöjiä on paljon ja hyvää ruokaisaa syömistä täytyisi saada nopeasti on tämä feta-kasvispasta oiva vaihtoehto esimerkiksi pikkujouluihin tarjottavaksi. Määriä voi lisätä sen mukaan kuinka paljon ruokailijoita on ja kuinka nälkäisiä ruokailijat ovat. Feta-kasvishöystö valmistuu pastan kypsyessä. Itse tarjoilin viimeksi tätä tehdessäni ruuan rapsakan salaatin ja kauteen sopivan persimonin kanssa. Persimoniin minulla on ollut sellainen viha-rakkaussuhde. Tai no ehkä enimmäkseen vihasuhde, mutta pikkuhiljaa olen opetellut sitä syömään ja kun oikein pehmeäksi kypsynyt makea persimon sattuu kohdalleen niin se on jopa ihan hyvääkin. Tämä resepti on neljälle nälkäiselle hengelle.
Feta-kasvispasta:
400 g pinaatti tagliatellea (vihreää nauhapastaa)
fetajuustoa yrttiöljyssä
koristeluun tuoretta basilikaa tai rucolaa
Pilko kasvikset. Keitä pasta suolavedessä pakkauksen ohjeen mukaan. Kaada paistinpannulle pieni määrä öljyä aurinkokuivatuista tomaateista ja paista kasvikset niin että niihin jää vielä hyvä purutuntuma. Lisää loppuvaiheessa joukkoon pilkottuja aurinkokuivattuja tomaatteja maun mukaan (ei öljyä). Jos höystö tuntuu liian kuivalta kaada joukkoon pieni luraus pastan keitinvettä. Paahda pannulla erikseen pinjansiemenet niin että ne saavat väriä. Sekoita sopivasti al dente pasta pannulla fetajuuston öljyineen, kasvishöystön ja pinjansiementen kanssa. Asettele tarjolle tuoreen rucolan tai basilikanlehtien kanssa.